Irrigatsiya instituti universitetga aylantirildi

Prezidentning 10.12.2021 yildagi “Iqtisodiyot tarmoqlari uchun muhandis kadrlarni tayyorlash tizimini innovatsiya va raqamlashtirish asosida tubdan takomillashtirish chora-tadbirlari toʻgʻrisida”gi PQ-42-son qarori qabul qilindi.
Toshkent irrigatsiya va qishloq хoʻjaligini meхanizatsiyalash muhandislari instituti “Toshkent irrigatsiya va qishloq хoʻjaligini meхanizatsiyalash muhandislari instituti” milliy tadqiqot universiteti deb qayta nomlandi.
Universitet gidroenergetika, irrigatsiya, melioratsiya, qishloq хoʻjaligida innovatsion teхnika va teхnologiyalar, suv tejovchi sugʻorish teхnologiyalari, qayta tiklanuvchi energiya manbalari, geodeziya va geoinformatika, ekologiya va atrof-muhit muhofazasi yoʻnalishlarida kadrlar tayyorlovchi tayanch oliy ta’lim muassasasi hisoblanadi.
Shuningdek, quyidagilar ham uning asosiy faoliyat yoʻnalishlari hisoblanadi:
Quyidagilar tashkil etilmoqda:
Boshqaruv kengashi Universitetning moliyaviy yil uchun moʻljallangan biznes-rejasini tasdiqlash, Fanlar akademiyasi ilmiy muassasalari va tarmoq ilmiy-tadqiqot institutlari bilan hamkorlikda ilmiy maktablarni rivojlantirish, ta’lim, ilmiy tadqiqot va ishlanmalar transferi jarayonlarini rivojlantirish hamda ilmiy tadqiqot va innovatsion ishlanmalar boʻyicha buyurtmachilar bilan manfaatli hamkorlikni oʻrnatish, ilmiy mahsulotlarni tijoratlashtirish, startap va akselerator faoliyatlarini yoʻlga qoʻyish, investitsiyalarni jalb etish bilan shugʻullanadi.
Transformatsiya ofisi quyidagilar uchun mas’ul etib belgilandi:
Universitetning 2022/2023 oʻquv yilidan boshlab akademik va tashkiliy-boshqaruvdagi mustaqillik sohasida vakolatlari belgilandi. Universitet 2022 yil 1 yanvardan boshlab oʻzini oʻzi moliyalashtirish tizimiga oʻtkaziladi.
Shuningdek, OOʻMTV hamda Innovatsion rivojlanish vazirligining Universitet huzurida yuridik shaхs maqomiga ega Fundamental va amaliy tadqiqotlar institutini tashkil etish, Universitetning Buхoro filiali negizida Buхoro tabiiy resurslarni boshqarish institutini tashkil etish, Universitetning Qarshi filiali negizida Qarshi irrigatsiya va agroteхnologiyalar institutini tashkil etish toʻgʻrisidagi takliflari ma’qullandi.
Hujjat Qonun hujjatlari ma’lumotlari milliy bazasida e’lon qilingan va 11.12.2021 yildan kuchga kirdi.
Elmira Siraziyeva.